มือลอกเท้าลอกและมีตุ่มขึ้นที่มือและมีอาการเจ็บ
สวัสดีค่ะ อาการมือลอกและมีตุ่มที่มืออาจเกิดจาก-ผื่นผิวหนังอักเสบจากการสัมผัสสารที่แพ้ เช่น สบู่ โลชั่น โลหะ สารกันเสีย อาจมีตุ่มน้ำ ผื่นแดง และคัน-ผื่นผิวหนังอักเสบจากโรคภูมิแพ้-การล้างมือที่บ่อยเกินไป-ตุ่มถูกแมลงกัด มักเป็นตุ่มนูน คัน-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้ควรพบแพทย์เพื่อตรวจหาสาเหตุเพื่อจะได้หลีกเลี่ยงปัจจัยนั้นๆ เ่ช่นสารสัมผัสที่แพ้ อาหารก็มีส่วนให้เกิดผื่นผิวหนังอักเสบได้ แต่หากเป็นที่มือเด่น น่าจะเกี่ยวกับการสัมผัสสารมากกว่า การรักษาในช่วงที่เป็นมากคือการทาสเตียรอยด์เฉพาะที่และทาครีมให้ความชุ่มชื้นแต่หากลอกทั้งมือและเท้าพร้อมๆกัน อาจเป็นโรคอื่นๆเช่นสะเก็ดเงินที่มือและเท้าได้เช่นกัน หรือเกิดจากผิวแห้งขณะนี้ไม่ควรไปแกะเกาบริเวณผื่น ใช้น้ำสะอาดล้างบริเวณที่เป็นได้ แต่ไม่ล้างบ่อยจนเกินไป ไม่ใช้สบู่ถูบ่อยๆ